الإدعاء
- صورة لرئيس المكتب السياسي لحركة حماس إسماعيل هنية مع سيدة، منتشرة على أكتر من صفحة مع تعليق بيقول: "حماس تعدم 6 فلسطينيين بتهمة التخابر مع إسرائيل.. طيب اومال الاخ هنيه بيعمل ايه.. تداول نشطاء عبر شبكات التواصل الإجتماعي صورة مخزية لأسماعيل هنية قائد حركة حماس، وقال ناشروها أن الصورة لإسماعيل هنية مع عشيقته الصهيونية والتي يلتقيها فى مكان تحت الأرض، وحينما حاول أحدهم تصويره أسرع بوضع يده على كأس الويسكي حتى يخفيه من الكاميرا على حد زعمهم".
– الكلام ده غير حقيقي. السيدة اللي في الصورة هي لورين بوث صحافية وناشطة حقوقية بريطانية، وهي أخت غير شقيقة لرئيس الوزراء البريطاني الأسبق توني بلير. معروف عنها مناصرتها للقضية الفلسطينية ومعارضتها لغزو العراق وحصار غزة.✅✅
– لورين زارت قطاع غزة عام 2008 على متن مركب للسلام يضم نشطاء آخرين، ولها صور كتير هناك من ضمنها الصورة دي، وصورة تانية لإسماعيل هنية (رئيس الوزراء الفلسطيني وقتها) وهو بيسلمها جواز سفر فلسطيني خاص بكبار الشخصيات تكريمًا لدورها في دعم القضية الفلسطينية.
– كمان لورين أعلنت إسلامها عام 2010 وارتدت الحجاب، وظهرت في وسائل إعلام كتير بتتكلم عن الإسلام والقضية الفلسطينية.
– الصورة دي بيتم تداولها على السوشيال ميديا من كذا سنة وتقريبًا بنفس التعليق.